UNIQ คาดผลประกอบการ H2/61 ดีกว่า H1/61 แนะซื้อเป้า 21 บาท
UNIQ คาดผลประกอบการ H2/61 ดีกว่า H1/61 แนะซื้อเป้า 21 บาท
18 พ.ค. 2561

บล.ไอร่า ระบุในบทวิเคราะห์ว่า บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ Backlog สิ้นปี’60 สูงสุดเป็นประวัติการณ์ของ UNIQ อยู่ที่ 40,000 ล้านบาท ขณะที่ในช่วง 2H/61 มีแผนเข้าร่วมประมูล เช่น (1) โครงการรถไฟทางคู่ – Phase 2 จำนวน 9 เส้นทาง มูลค่ารวม 300,000 ล้านบาท (2) รถไฟฟ้าสายสีม่วงใต้ มูลค่างานก่อสร้าง ประมาณ 80,000 ล้านบาท (3) ทางด่วนพระราม 3 มูลค่าประมาณ 30,000 ล้านบาท และ (4) โครงการท่อร้อยสายไฟลงดิน ซึ่งเป็นโครงการต่อเนื่องของ กฟน. จำนวน 5 สัญญา มูลค่ารวม ประมาณ 10,000 ล้านบาท เป็นต้น
คาดผลการดำเนินงาน 2H/61 ดีกว่า 1H/61 ขณะที่ความสามารถในการทำกำไรของ UNIQ อยู่ในระดับที่ดีมากเมื่อเทียบกับคู่แข่งในระดับเดียวกัน (ITD, CK และ STEC) คาด Gross Profit Margin ปี’61 เฉลี่ยยังสูง อยู่ที่ 18.5% ขณะที่คาดรายได้งานก่อสร้าง 13,250 ล้านบาท เพิ่มขึ้น 5% และคาดกำไรสุทธิ 905 ล้านบาท เพิ่มขึ้น 2%
ยังเป็นโอกาสในการเข้าสะสม ภายใต้ระดับราคาปัจจุบันที่ซื้อขายบน PE เพียง 17 เท่า ซึ่งค่อนข้างถูกเมื่อเทียบกับพื้นฐานที่คาดมี Upside จากศักยภาพและโอกาสในการรับงานเพิ่ม ราคาเป้าหมายที่ 21.00 บาท